Winkeleienaar in sentrum-rooftog doodgeskietDaar was Maandagoggend ‘n gewapende rooftog in die Centurion-winkelsentrum (Foto: Yusuf Abramjee, Twitter) ŉ Winkeleienaar is Maandagoggend tydens ŉ gewapende rooftog by ŉ juwelierswarewinkel in die Centurion-winkelsentrum doodgeskiet. ŉ 55-jarige man, glo die eienaar van die juwelierswarewinkel, is tydens die rooftog noodlottig gewond. Shawn Herbst, woordvoerder van Netcare 911, sê paramedici is omstreeks 11:06 na die toneel ontbied. “Die man is in die maag geskiet en het nie meer gereageer nie. Paramedici het hom probeer bybring, maar hy het ongelukkig op die toneel aan sy skietwond beswyk,” sê Herbst. Die Tshwane-nooddienste en Emer-G-Med is ook na die toneel ontbied. Meer inligting oor die voorval was nie dadelik bekend nie. Maroela Media het ook ŉ navraag aan die polisie gerig en wag op terugvoer.